prathamā́ dvitī́yair íti prathamā́ hy ètáṃ dvitī́yair abhiṣiñcánti dvitī́yā́s tṛtī́yair íti dvitī́yā́ hy ètáṃ tṛtī́yair abhiṣiñcánti tṛtī́yā́ḥ satyénéti tṛtī́yā́ hy ètáṁ satyénā́bhiṣiñcánti satyáṃ yajñénéti satyáṁ hy ètáṃ yajñénā́bhiṣiñcáti yajñó yájurbhir íti yajñó hy ètáṃ yájurbhir abhiṣiñcáti yájūṁṣi sā́mábhir íti yájūṁṣi hy ètaṁ sā́mabhir abhiṣiñcánti sā́mā́ny ṛgbhír íti sā́mā́ni hy ètám ṛgbhír abhiṣiñcánty ŕ̥̄caḥ puro'nuvā́kyā̀bhir íty ŕ̥̄co hy ètáṃ puro'nuvā́kyā̀bhir abhiṣiñcánti puro'nuvā́kyā̀ yā́jyā̀bhir íti puro'nuvā́kyā̀ hy ètáṃ yā́jyā̀bhir abhiṣiñcánti yā́jyā̀ vaṣaṭkā́raír íti yā́jyā̀ hy ètáṃ vaṣaṭkā́raír abhiṣiñcánti vaṣaṭkā́rā́ ā́hutibhir íti vaṣaṭkā́rā́ hy ètám ā́hutibhir abhiṣiñcánty ā́hutayo me kā́mā́nt sámardhayantu bhū́ḥ svā́héti tád enam etā́bhir devátā́bhiḥ paro'varám abhiṣícyā́thā́smā́ ā́hutibhiḥ sárvā́n kā́mā́nt sámardhayaty áthartvíkṣūpahavám iṣṭvā́ bhakṣayaty ṛtávo vā́ ṛtvíja ṛtúṣv evaìtád upahavám ichate